نىيەتكە بېقىپ بەرىكەت بولۇر

غالىب مۇھەممەت

رىۋايەت ﻗﯩﻠﯩﻨﯩﺸﯩﭽﻪ، ﭘﺎدﯨﺸﺎھ ﺑﻪﮬﺮام ﺷﯩﻜﺎرﻏﺎ ﭼﯩﻘﯩﭙﺘﯘ، ﮬﺎۋا ﺋﯩﺴﺴﯩﭗ ﻛﻪﺗﻜﻪﭼﻜﻪ ﺋﯩﺴﺘﯩﺮاﮬﻪت ﻗﯩﻠﻤﺎق ﺋﯜﭼﯜن ﻟﻪﺷﻜﻪرﻟﯩﺮﯨﻨﻰ ﮬﻪر ﺗﻪرەﭘﻜﻪ ﺑﯘﻳﺮۇپ، ﺋﯚزى ﺧﺎﺳﻠﯩﺮى ﺑﯩﻠﻪن ﺑﯩﺮ ﻛﯩﺸﯩﻨﯩﯔ ﺑﯧﻐﯩﻐﺎ ﭼﯜﺷﯜﭘﺘﯘ. ﺑﺎﻏﯟەﻧﻨﻰ ﭼﺎﻗﯩﺮﺗﯩﭗ:

− ﺋﺎﻧﺎر ﺑﻮﻟﺴﺎ، ﺑﯩﺮ ﻗﻪدەھ ﺷﻪرﺑﻪت ﻗﯩﻠﯩﭗ ﺑﻪرﮔﯩﻦ، − دەﭘﺘﯘ. ﺑﺎﻏﯟەن دەرﮬﺎل ﺑﯩﺮ ﻗﻪدەھ ﺋﺎﻧﺎر ﺷﻪرﺑﯩﺘﻰ ﻛﻪﻟﺘﯜرۈﭘﺘﯘ. ﭘﺎدﯨﺸﺎھ ﺷﻪرﺑﻪﺗﻨﻰ ﺋﯩﭽﯩﭗ:

− ﺋﻪي ﺑﺎﻏﯟەن، ﺑﯧﻐﯩﯖﺪﯨﻦ ﻳﯩﻠﺪا ﻗﺎﻧﭽﯩﻠﯩﻚ ﻣﻪﮬﺴﯘلات ﭼﯩﻘﯩﺪۇ؟ − دەپ ﺳﻮراﭘﺘﯘ. ﺑﺎﻏﯟەن ﭘﺎدﯨﺸﺎھ ﺑﻪﮬﺮاﻣﻨﻰ ﺗﻮﻧﯘﻣﺎﻳﺪﯨﻜﻪن. ﺷﯘﯕﺎ:

− ﺋﯜچ ﻳﯜز دﯨﻨﺎر ﺑﻮﻟﯩﺪۇ، − دەﭘﺘﯘ.

− ﭘﺎدﯨﺸﺎھ ﺑﻪﮬﺮاﻣﻨﯩﯔ ﺧﻪزﯨﻨﯩﺴﯩﮕﻪ ﻧﯧﻤﻪ ﺑﯧﺮﯨﺴﻪن؟ − دەﭘﺘﯘ ﺑﻪﮬﺮام.

− ﭘﺎدﯨﺸﺎﮬﯩﻤﯩﺰ، − دەﭘﺘﯘ ﺑﺎﻏﯟەن، − دەرەخ ﮬﻮﺳﯘﻟﯩﺪﯨﻦ ﮬﯧﭻ ﻧﻪرﺳﻪ ﺋﺎﻟﻤﺎﻳﺪۇ، زﯨﺮاﺋﻪﺗﺘﯩﻦ ئوندىن ﺑﯩﺮﯨﻨﻰ ﺋﺎﻟﯩﺪۇ.

ﭘﺎدﯨﺸﺎھ ﻛﯚﯕﻠﯩﺪە «ﻣﯧﻨﯩﯔ ﺑﯘ مەملىكىتىمدە ﻣﯘﻧﺪاق ﺑﺎغ ﻛﯚﭘﺘﯘر. ﺋﻪﮔﻪر ﺑﺎﻏﺪﯨﻨﻤﯘ ﮬﻮﺳﯘﻟﻨﯩﯔ ﺋﻮﻧﺪﯨﻦ ﺑﯩﺮﯨﻨﻰ ﺋﺎﻟﺴﺎم، ﺧﻪزﯨﻨﻪﻣﮕﻪ ﻧﯘرﻏﯘن ﻣﻪﻧﭙﻪﺋﻪت ﺑﻮﻟﻐﯘﺳﯩﺪۇر. ﭘﯘﻗﺮالارﻏﺎ ﻳﯧﺘﯩﺪﯨﻐﺎن زەرەرﯨﻤﯘ ﭼﺎﻏﻠﯩﻘﺘﯘر» دﯦﮕﻪﻧﻠﻪرﻧﻰ ﺧﯩﻴﺎﻟﻪن ﻧﯩﻴﻪت ﻗﯩﭙﺘﯘ ۋە ﺑﺎﻏﯟەﻧﻨﻰ  چاقىرتىپ:

− ﻳﻪﻧﻪ ﺷﻪرﺑﻪت ﻗﯩﻠﯩﭗ ﺑﻪرﮔﯩﻦ، − دەﭘﺘﯘ. ﺑﺎﻏﯟەن ﺑﯧﺮﯨﭗ ﺧﯧﻠﻰ ﮬﺎﻳﺎل ﻗﯩﻠﯩﭗ ﺷﻪرﺑﻪﺗﻨﻰ ﻛﻪﻟﺘﯜرۈﭘﺘﯘ. ﭘﺎدﯨﺸﺎھ:

− ﺋﺎﻟﺪﯨﻨﻘﻰ ﻗﯧﺘﯩﻢ ﺗﯧﺰلا ﻛﻪﻟﮕﻪﻧﯩﺪﯨﯔ. ﺑﯘ ﻧﯚۋەت ﻧﯧﻤﻪ ﺋﯜﭼﯜن ﮬﺎﻳﺎل ﺑﻮﻟﺪۇڭ؟ − دەپ ﺳﻮراﭘﺘﯩﻜﻪن، ﺑﺎﻏﯟەن:

− ﻣﯘﺷﯘ ﺑﯩﺮ ﺳﺎﺋﻪت ﺋﯩﭽﯩﺪە ﻣﻪﻣﻠﯩﻜﻪت ﭘﺎدﯨﺸﺎﮬﯩﻨﯩﯔ ﻧﯩﻴﯩﺘﻰ ﺑﯘزۇﻟﻐﺎﻧﺪەك ﻗﯩﻠﯩﺪۇ. ﺋﺎﻟﺪﯨﻨﻘﻰ ﻧﯚۋەت ﺑﯩﺮ ﺋﺎﻧﺎردىلا ﭘﯩﻴﺎﻟﻪ ﻟﯩﻖ ﺗﻮﻟﻐﺎﻧﯩﺪى. ﺑﯘ ﻧﯚۋەت ﺋﯩﻜﻜﻰ ﭼﻮڭ ﺋﺎﻧﺎرﻧﻰ ﺳﯩﻘﺘﯩﻢ، ﭘﯩﻴﺎﻟﻪ ﻟﯩﻖ ﺗﻮﻟﻤﯩﺪى، ﻣﯧﯟﯨﺪﯨﻦ ﺑﻪرﯨﻜﻪت ﻛﯚﺗﯜرۈﻟﺪى، − دەﭘﺘﯘ.

ﺑﻪﮬﺮاﻣﻐﺎ ﺑﯘ ﺳﯚزﻟﻪر ﺋﺎﺟﺎﻳﯩﭗ ﺗﻪﺳﯩﺮ ﻗﯩﭙﺘﯘ، ﻗﯩﻠﻐﺎن ﻧﯩﻴﯩﺘﯩﮕﻪ ﭘﯘﺷﺎﻳﻤﺎن ﻗﯩﻠﯩﭗ، ﻛﯚﯕﻠﯩﺪﯨﻦ ﭼﯩﻘﯩﺮﯨﯟﯦﺘﯩﭙﺘﯘ. ﺋﺎﯕﻐﯩﭽﻪ ﮬﺎۋا ﻣﯚﺗﯩﺪﯨﻞ ﮬﺎﻟﻪﺗﻜﻪ ﻛﻪﭘﺘﯘ. ﺑﺎﻏﯟەن ﻳﻪﻧﻪ ﺷﻪرﺑﻪت ﻗﯩﻠﻐﺎﻧﯩﻜﻪن، ﺑﯩﺮ ﺋﺎﻧﺎردا ﭘﯩﻴﺎﻟﻪ ﻟﯩﻖ ﺑﻮﭘﺘﯘ.

ﻛﻪﻟﺘﯜرۈﻟﮕﻪن ﻣﯩﺴﺎﻟﻨﯩﯔ رﯨﯟاﻳﻪت ﺗﯜﺳﻰ ﻗﻮﻳﯘق ﺑﻮﻟﯘﺷﯩﺪﯨﻦ ﻗﻪﺗﺌﯩﻴﻨﻪزەر، ﺑﯩﺰﻧﻰ ﺑﻪﻛﺮەك ﺟﻪﻟﭗ ﻗﯩﻠﯩﺪﯨﻐﯩﻨﻰ ﺋﯘﻧﯩﯔ ﻗﺎت - ﻗﯧﺘﯩﻐﺎ ﺳﯩﯖﯩﭗ ﻛﻪﺗﻜﻪن ﻣﻪﻧﻪ ﻗﺎﺗﻠﯩﻤﯩﺪۇر. ﮬﯧﻜﺎﻳﻪت ﺑﯩﺰﮔﻪ «ﺗﻪﻗﺪﯨﺮ - ﺋﯩﻘﺒﺎل ﺋﻪﻗﯩﺪە - ﻧﯩﻴﻪﺗﻜﻪ ﺑﺎﻏﻠﯩﻖ» دﯦﮕﻪن ﮔﻪﭘﻨﻰ ﺋﻪﺳﻠﯩﺘﯩﺪۇ. ﮬﺎزﯨﺮ ﻛﯩﺸﯩﻠﻪر: «ﻗﯩﻠﻐﺎن ﺋﯩﺸﯩﻨﯩﯔ ﺗﯜزۈك ﺑﻪرﯨﻜﯩﺘﻰ ﺑﻮﻟﻤﺎﻳﯟاﺗﯩﺪۇ، ﺋﯩﻘﺘﯩﺴﺎدﯨﻤﯩﺰﻣﯘ ﻳﺎﺧﺸﻰ ﺗﯘرۇﻗﻠﯘق ﭘﯘﻟﻨﯩﯔ ﺑﻪرﯨﻜﯩﺘﻰ يوق، ﺋﯚﻳﮕﻪ داﺋﯩﻤﻠﯩﻖ ﺳﯧﺘﯩﯟاﻟﯩﺪﯨﻐﺎن ﻳﯧﻤﻪك - ﺋﯩﭽﻤﻪﻛﻠﻪرﻧﯩﯖﻤﯘ ﺗﯜزۈك ﺑﻪرﯨﻜﯩﺘﻰ ﺑﻮﻟﻤﺎﻳﯟاﺗﯩﺪۇ. ﻗﯩﺴﻘﯩﺴﻰ، ﻛﯜﻧﻠﻪر ﺑﻪرﯨﻜﻪﺗﺴﯩﺰ، ﺋﯚﻣﯜرﻣﯘ ﺑﻪرﯨﻜﻪتسىزﻟﯩﺸﯩﭗ ﻛﯧﺘﯩﯟاﺗﻘﺎﻧﺪەﻛلا ﺗﯘﻳﯘﻟﯩﺪۇ...» دﯦﮕﻪﻧﺪەك ﮔﻪﭘﻠﻪرﻧﻰ ﻛﯚپ ﻗﯩﻠﯩﺸﯩﺪﯨﻐﺎن ﺑﻮﻟﯘپ ﻗﺎﻟﺪى ۋە ﺋﯚﻣﺮﯨﻨﻰ ﺑﻪرﯨﻜﻪﺗﻠﯩﻚ ﺋﯚﺗﻜﯜزﮔﻪن ﭼﻮﯕلارﻧﻰ، ﺑﻪرﯨﻜﻪﺗﻠﯩﻚ ﺋﯚﺗﻜﻪن ﻛﯜﻧﻠﻪرﻧﻰ ﺋﻪﺳﻠﯩﺸﯩﺪۇ. ﺋﻪﻣﻪﻟﯩﻴﻪﺗﺘﻪ ﻛﯜﻧﻨﯩﯔ ﺷﻪرﻗﺘﯩﻦ ﭼﯩﻘﯩﭗ ﻏﻪرﺑﻜﻪ ﭘﯧﺘﯩﺸﻰ، ﺑﯩﺮ ﻛﯧﭽﻪ - ﻛﯜﻧﺪۈزﻧﯩﯔ 24 ﺳﺎﺋﻪت ﺑﻮﻟﯘﺷﻰ، ﺑﯩﺮ ﻳﯩﻠﻨﯩﯔ 365 ﻳﺎﻛﻰ 366 ﻛﯜن ﺑﻮﻟﯘﺷﻰ ﺗﻪﺑﯩﺌﻪﺗﻨﯩﯔ ﺋﻪزەﻟﯩﻲ ﻗﺎﻧﯘﻧﯩﻴﯩﺘﻰ، ﭼﻮﯕلار (ﺋﯩﻠﮕﯩﺮﯨﻜﯩﻠﻪر) ﻣﯘ ﺑﯩﺰدﯨﻦ ﺋﯘﻧﭽﯩﯟالا ﺋﯘزۇن ﺋﯚﻣﯜر ﻛﯚرﮔﻪﻧﻤﯘ ﺋﻪﻣﻪس! ﺗﯧﺨﻰ، ﺗﻪرەﻗﻘﯩﻴﺎﺗﻘﺎ ﺋﻪﮔﯩﺸﯩﭗ، ﺳﺎﻏلاﻣﻠﯩﻖ ﺋﯧﯖﯩﻤﯘ ﺋﯚﺳﯜپ، ﻛﯩﺸﯩﻠﻪرﻧﯩﯔ ﺋﻮﺗﺘﯘرﯨﭽﻪ ﺋﯚﻣﯜر ﭼﯧﻜﯩﻤﯘ ﺋﯘزارﻣﺎﻗﺘﺎ. ﺋﯘﻧﺪاﻗﺘﺎ ﻧﯧﻤﯩﺸﻘﺎ ﮬﺎزﯨﺮﻗﻰ ﻛﯜﻧﻠﻪردە ﺑﻪرﯨﻜﻪت ﺳﯘﺳلاپ ﻛﯧﺘﯩﺪۇ؟ ﻳﺎ ﺟﯩﺪدﯨﻲ ﺗﯘرﻣﯘش رﯦﺘﯩﻤﻰ، رﯨﻘﺎﺑﻪﺗﻠﯩﻚ ﻳﺎﺷﺎش ﻗﺎﻳﻨﯩﻤﻰ ﻛﯜﻧﻠﻪردﯨﻦ ﺑﻪرﯨﻜﻪﺗﻨﻰ ﻛﯚﺗﯜرۈۋەﺗﺘﯩﻤﯘ؟ ﺋﻪﮔﻪر ﺋﯘﻧﺪاق دﯦﺴﻪك ﮬﺎل - ﻛﯜﻧﯩﻤﯩﺰ ﻳﺎﺧﺸﯩلاﻧﻐﺎن، ﺗﯘرﻣﯘش ﺳﻪۋﯨﻴﯩﻤﯩﺰ ﺋﯩﻠﮕﯩﺮﯨﻜﯩﺪﯨﻦ ﺧﯧﻠﯩلا ﺋﯚﺳﻜﻪن، ﺗﻪرەﻗﻘﯩﻲ ﻗﯩﻠﻐﺎن ﮬﺎزﯨﺮﻗﻰ دەۋرﮔﻪ؛ ﺟﯜﻣﻠﯩﺪﯨﻦ ﺋﯩﺰﯨﺪﯨﻦ ﮔﯜل ﺋﯜﻧﺪۈرۈپ، ﺋﯩﺸﻠﯩﺮﯨﺪﯨﻦ ﺑﻪرﯨﻜﻪت ﺗﯧﭙﯩﭗ، ﺑﺎرﻏﺎﻧﭽﻪ ﮔﯜﻟﻠﻪپ ﻳﺎﺷﻨﺎۋاﺗﻘﺎﻧلارﻏﺎ ﻧﯧﻤﻪ دەﻳﻤﯩﺰ؟! دﯦﻤﻪﻛﻜﻰ، ﻛﯩﺸﯩﻠﻪرﻧﻰ ﺑﻪرﯨﻜﻪﺗﻜﻪ ﻣﯘﻧﺎسىۋەتلىك ﺧﯘرﺳﯩﻨﯩﺸلارﻏﺎ ﺋﯩﮕﻪ ﻗﯩﻠﯩﯟاﺗﻘﯩﻨﻰ زاﻣﺎن، ﻣﺎﻛﺎن ﺋﻪﻣﻪس، ﺑﻪﻟﻜﻰ زاﻣﺎن، ﻣﺎﻛﺎﻧﻨﯩﯔ ﺋﺎﻳﺎۋﺳﯩﺰ ﺋﯚﺗﯜﺷﻠﯩﺮﯨﺪە تەرەققىياتقا قاراپ كېتىۋاتقان كىشىلەردە ﻛﯚرۈﻟﯜۋاﺗﻘﺎن تۈرلۈك ﺳﻪلبىي ئۆزگىرىشلەرنىڭ تۇيغۇن ﻛﯩﺸﯩﻠﻪردە پەيدا قىلغان ﺋﯚﻛﯜﻧﯜﺷﻠﯜك تەسىراتتۇر (ﺋﻮﺑﺮازﻟﯩﻖ ﺗﻪﺳﯟﯨﺮﯨﺪۇر).

ﺑﯩﺮ ﻗﺎﻧﭽﻪ ﻳﯩﻠﻨﯩﯔ ﺋﺎﻟﺪﯨﺪا ﺋﺎلاﻗﯩﺪار ﺗﺎرﻣﺎﻗلار ﺋﯜرۈﻣﭽﻰ ﺷﻪﮬﯩﺮﯨﻨﯩﯔ ﺋﯩﺴﺘﯧﻤﺎل ﺷﻪﮬﻪرﻟﻪر ﻗﺎﺗﺎرﯨﻐﺎ ﻛﯩﺮﯨﺪﯨﻐﺎﻧﻠﯩﻘﯩﻨﻰ ﺟﺎﻛﺎرﻟﯩﻐﺎﻧﯩﺪى، ﺋﯩﺴﺘﯧﻤﺎل ﺷﻪﮬﯩﺮى دﯦﮕﻪﻧﻠﯩﻚ ﺑﺎﺷﻘﯩلارﻧﯩﯔ ﺋﯩﺸﻠﻪﭘﭽﯩﻘﯩﺮﯨﺸﯩﻐﺎ ﺗﺎﻳﯩﻨﯩﭗ ﻣﻪۋﺟﯘدﻟﯘﻗﯩﻨﻰ ﺳﺎﻗلاﻳﺪﯨﻐﺎن، ﺋﯚز - ﺋﯚزﯨﮕﻪ ﺗﺎﻳﺎﻧﺎﻟﻤﺎﻳﺪﯨﻐﺎن، ﺋﯩﺨﺘﯩﺮا ﺋﯩﻨﺘﺎﻳﯩﻦ ﺋﺎز ﺑﻮﻟﯩﺪﯨﻐﺎن، ﭘﯘل ﺧﻪﺟﻠﻪش دوﻟﻘﯘﻧﻰ ﻳﺎﻣﺮاپ ﺗﯘرﯨﺪﯨﻐﺎن ﺷﻪﮬﻪر دﯦﮕﻪﻧﻠﯩﻜﺘﯘر. ﺷﯘﯕﺎ ﺑﯘﻧﺪاق ﺷﻪﮬﻪردە ﻳﻪپ - ﺋﯩﭽﯩﺶ، ﺋﻮﻳﯘن - ﺗﺎﻣﺎﺷﺎ، ﭘﯘل ﺗﯧﭙﯩﺶ ۋە ﺧﻪﺟﻠﻪش ﻛﯜﭼﻠﯜك ﺑﻮﻟﺴﯩﻤﯘ ﺗﺎزا ﻣﻪرزﯨﺴﻰ ﺑﻮﻟﻤﺎﻳﺪۇ. ﻣﻪرزﯨﺴﻰ ﺑﻮﻟﻤﺎﻳﯟاﺗﻘﺎﻧﻠﯩﻘﻰ دەل ﺑﻪرﯨﻜﻪﺗﻨﯩﯔ ﻛﯚﺗﯜرۈﻟﯜپ ﻛﻪﺗﻜﻪﻧﻠﯩﻜﯩﺪۇر. ﻛﯩﺸﯩﻠﻪر ﺑﯩﺮ - ﺑﯩﺮﯨﺪﯨﻦ ﺋﯚﺗﻪ ﺋﺎﻟﺪﯨﺮاﺷﻴﯘ، ﺗﺎزا ﺋﯜﻧﯜﻣﻰ ﻳﻮق، ﻗﯩﻠﻐﺎن ﺋﯩﺸﻨﯩﯔ ﺑﻪرﯨﻜﯩﺘﻰ ﻳﻮق. ﻣﻪﻧﭙﻪﺋﻪت، ﺷﻪﺧﺴﯩﻴﻪت ﺋﯜﭼﯜن ﻛﯩﺸﯩﻠﯩﻚ ﻣﯘﻧﺎﺳﯩﯟەﺗﻠﻪرﻧﻰ ﺗﺎۋار ﻣﻪﻧﯩﺴﯩﮕﻪ ﺋﯩﮕﻪ ﻗﯩﻠﯩﯟەﺗﻜﻪن ﻳﻪردە ﺋﺎدﯨﻤﯩﻴﻠﯩﻜﻤﯘ رﯦﺰﯨﻨﻜﯩﺪەك ﺑﻮﻟﯘپ ﻛﯧﺘﯩﺪۇ - دە، ﮬﯧﭽﻜﯩﻢ ﮬﯧﭽﻜﯩﻤﺪﯨﻦ رازى ﺑﻮﻟﻤﺎﻳﺪۇ، ﺋﯩﺸلار ﮬﻪﻗﺪادﯨﻐﺎ ﻳﻪﺗﻤﻪﻳﺪۇ، ﻣﻪﻟﯘم ﻛﻪﻣﺘﯜﻛﻠﯜك ﮬﻪم ﭘﯜﭼﻪﻛﻠﯩﻚ ﻛﯩﺸﯩﻠﻪر ﻗﻪﻟﺒﯩﮕﻪ ﺳﺎﻳﻪ ﺗﺎﺷلاﭘلا تۇرغىنى ﺗﯘرﻏﺎن. ﻣﻪﻣﻨﯘﻧﯩﻴﻪت ۋە ﺋﯚزﺋﺎرا ﺋﯩﺸﻪﻧﭻ، ﻣﯧﮭﺮى - ﻣﯘﮬﻪﺑﺒﻪت ﺳﯘس ﺋﻪﮬﯟاﻟﺪا ﻳﯜرۈش - ﺗﯘرۇش، ﻗﯩﻠﻐﺎن - ﺋﻪﺗﻜﻪﻧﻠﯩﺮﯨﻤﯩﺰدە، ﺟﯜﻣﻠﯩﺪﯨﻦ ﺗﯘرﻣﯘﺷﯩﻤﯩﺰ ۋە ﺋﯩﺸﻠﯩﺮﯨﻤﯩﺰدا ﺋﯜﻧﯜم، ﻳﻪﻧﻰ ﺑﻪرﯨﻜﻪت نېمە قىلسۇن!؟

ﺋﻪﮔﻪر ﻛﯩﺸﯩﻠﻪر ﻧﯩﻴﻪت - ﺋﻪﻗﯩﺪﯨﺴﯩﻨﻰ دۇرۇس ﻗﯩﻠﯩﭗ، ﻗﯩﻠﯩﯟاﺗﻘﺎن ﺋﯩﺸﻠﯩﺮﯨﻐﺎ ﭼﯩﻦ ﺋﯩﺨلاس ﺑﯩﻠﻪن ﻛﯩﺮﯨﺸﺴﻪ، ﻣﯧﮭﺮى - ﻣﯘﮬﻪﺑﺒﻪﺗﻠﯩﻚ ﺑﻮﻟﯘپ ﻟﻪۋزﯨﺪە ﺗﯘرۇپ ﺋﯩﺸﻪﻧﭻ ﺷﻪﻛﯩﻠﻠﻪﻧﺪۈرەﻟﯩﺴﻪ، ﺋﺎدﯨﻤﯩﻴﻠﯩﻚ ﻣﺎرﻛﯩﺴﯩﻨﻰ ﮬﻪرﻗﺎﭼﺎن ﻳﻮﻗﯩﺘﯩﭗ ﻗﻮﻳﻤﯩﺴﺎ ، ﮬﯧﭽﻜﯩﻢ ﮬﯧﭽكىمدىن رازى بولمايدۇ ئەمەس، بەلكى ﺋﯩﺸلار ﻳﯜرۈﺷﯜپ، ﭼﯧﮭﯩﺮﻟﻪردە ﺗﻪﺑﻪﺳﺴﯘم ﭘﺎرلاپ، ﺗﯘﻳﻐﯘلار ﺷﺎدﻟﯩﻨﯩﭗ، ﻛﯩﺸﯩﻠﻪر ﺋﯚزﯨﻨﻰ ﺷﯘﻧﭽﻪ ﺑﻪﺧﺘﻠﯩﻚ ﮬﯧﺲ ﻗﯩﻠﯩﺪۇ، ﻛﯜﻧﻠﻪر ﺑﻪرﯨﻜﻪتلىك ﺑﻮﻟﯘپ ﻛﯧﺘﯩﺪۇ، ﻛﯩﺸﯩﻠﻪرﻧﯩﯔ ﺑﻪرﯨﻜﻪت ﺗﯘﻳﻐﯘﺳﯩﻤﯘ ﻗﺎﻧﺎﺋﻪﺗﻠﯩﻨﯩﺪۇ. «ﮬﯧﻜﺎﻳﻪت» ﺗﯩﻜﻰ ﭘﺎدﯨﺸﺎﮬﻨﯩﯔ ﻧﯩﻴﯩﺘﯩﺪە ﺳﻪل ﺋﺎﻟﯩﻠﯩﻖ ﻛﯚرۈﻟﯜۋﯨﺪى، ﺑﯩﺮ داﻧﻪ ﺋﺎﻧﺎردﯨلا ﻟﯩﻖ ﺷﻪرﺑﻪت ﺗﻮﻟﯩﺪﯨﻐﺎن ﭘﯩﻴﺎﻟﻪ، ﺋﯩﻜﻜﻰ داﻧﻪ ﺋﺎﻧﺎرﻧﻰ ﺳﯩﻘﺴﯩﻤﯘ ﻟﯩﻖ ﺑﻮﻟﻤﺎﺳﻠﯩﻘﻨﯩﯔ ۋەزﻧﻰ دەل ﻣﯘﺷﯘ ﻳﻪردە! ﺑﯘ ﮬﯧﻜﻤﻪت «ﮬﯧﻜﺎﻳﻪت» دە ﺗﻮﻣﺘﺎق ﺗﻪﺋﻪررۇزدە ﺋﻪﻣﻪس، ﻧﺎﮬﺎﻳﯩﺘﻰ ﻳﻮﺷﯘرۇن ﺋﯩﭽﻜﻰ ﮔﺎرﻣﯘﻧﯩﻴﯩﺪە ﺟﯘلاﻟﯩﻨﯩﯟاﺗﯩﺪۇ. ﺗﻪﻧﻘﯩﺪ - ﺗﻪرﺑﯩﻴﻪ، ﻛﯩﺸﯩﻠﯩﻚ ﻣﯘﻧﺎﺳﯩﯟەت ﺋﻪﮬﻜﺎﻣﻠﯩﺮى، ﺋﻪﺧلاق ﻣﯩﺰاﻧﻠﯩﺮﯨﻨﻰ ﻣﺎﻧﺎ ﻣﯘﺷﯘﻧﺪاق ﺋﺎﺷﻜﺎرا ﮬﺎﻟﻪﺗﺘﻪ ﺋﻪﻣﻪس، ۋاﺳﯩﺘﯩﻠﯩﻚ ﻳﻮﺷﯘرۇن ﮬﺎﻟﻪﺗﺘﻪ ﺋﻪﻛﺲ ﺋﻪﺗﺘﯜرۈش ــــ ﺷﻪرق ﮬﯧﻜﺎﻳﻪﺗﻠﯩﺮﯨﻨﯩﯔ ﺑﯩﺮ ﺋﺎلاﮬﯩﺪﯨﻠﯩﻜﻰ، ﻣﺎﻧﺎ ﺑﯘ ﺑﻪدﯨﺌﯩﻲ لاﺗﺎﭘﻪت ﺋﯩﭽﯩﮕﻪ ﮔﯚﮬﻪرﻧﻰ ﻳﻮﺷﯘرۇش ﺋﯘﺳﻠﯘﺑﯩﺪۇر. ﺷﯘﯕﺎ ﮬﯧﻜﺎﻳﻪﺗﻠﻪرﻧﯩﯔ ﻗﯩﻤﻤﯩﺘﻰ ﺗﯧﺸﯩﺪا (ﺳﯩﺮﺗﯩﺪا) ﺋﻪﻣﻪس، بەلكى ﺋﯩﭽﯩﺪە، ﺗﯩﺮەن ﻣﻪﻧﯩﺴﯩﺪە!

ﺷﯘﻧﺪاﻗلا ﻗﺎرﯨﻤﺎﻗﻘﺎ ﺑﻪرﯨﻜﻪﺗﻨﻰ ﻧﯩﻴﻪﺗﻜﻪ ﺑﺎﻏلاپ ﺋﯩﺰاﮬلاش ﺋﺎﻧﭽﻪ ﻣﯘۋاﭘﯩﻖ ﺋﻪﻣﻪﺳﺘﻪك ﻛﯚرۈﻧﺴﯩﻤﯘ، ﺋﻪﻣﻤﺎ ﭼﻮﯕﻘﯘر ﺋﻮﻳلاپ ﺑﺎﻗﯩﺪﯨﻐﺎن ﺑﻮﻟﺴﺎق ﻧﯩﻴﻪﺗﺘﯩﻦ ﺋﯩﺒﺎرەت ﻳﻮﺷﯘرۇن ﻛﯜچ ﺋﺎدەﻣﻨﯩﯔ ﺋﻪﭘﺌﺎل، ﺋﯩﺶ - ﭘﺎﺋﺎﻟﯩﻴﻪت، ﺋﯩﺠﺘﯩﻤﺎﺋﯩﻲ ﻣﯘﻧﺎﺳﯩﯟەت ﺋﺎرﻗﺎ ﻛﯚرۈﻧﯜﺷﻠﯩﺮﯨﻨﯩﯔ ﺧﯧﻤﯩﺮﺗﯘرۇﭼﻰ. ﺋﻪﮔﻪر ﭘﺎدﯨﺸﺎھ، ﻳﻪﻧﻰ ﮬﯚﻛﯜﻣﺮان ، ﺑﺎﺷﻘﯘرﻏﯘﭼﻰ، ﮬﺎزﯨﺮﻗﻰ ﺗﯩﻠﯩﻤﯩﺰ ﺑﻮﻳﯩﭽﻪ ﺋﯧﻴﺘﻘﺎﻧﺪا رەﮬﺒﻪر، ﺑﺎﺷﻠﯩﻖ، ﭘﺎرﺗﯩﻴﻪﻟﯩﻚ ﻛﺎدﯨﺮلارﻧﯩﯔ ﻧﯩﻴﯩﺘﻰ ﺋﺎلا ﺑﻮﻟﺴﺎ، ﺋﺎۋارﯨﭽﯩﻠﯩﻖ ۋە ﺋﺎﭘﻪت ﺧﻪﻟﻘﻘﻪ ﺑﻮﻟﯩﺪۇ، ﺑﯘ مەزكۇر«ﮬﯧﻜﺎﻳﻪت» ﺗﯩﻨﻤﯘ ﺑﯧﺸﺎرەت. ﺋﺎﺋﯩﻠﯩﺪە ﺋﺎﺗﺎ ﻳﺎﻛﻰ ﺋﺎﻧﯩﺪﯨﻦ ﺑﯩﺮﯨﻨﯩﯔ ﻧﯩﻴﯩﺘﻰ ﺋﺎلا ﺑﻮﻟﺴﯩلا، ئائىلە ئاسمىنىنى قارا بۇلۇت قاپلايدۇ، ﺑﻪﺧﺘﻠﯩﻚ ﺗﯘرﻣﯘش ﻛﯚﯕﯜﻟﺴﯩﺰ ﺗﯘرﻣﯘﺷﻘﺎ ﻳﯜزﻟﯩﻨﯩﺪۇ؛ ﺋﻮﻗﯘﺗﻘﯘﭼﯩﻨﯩﯔ ﻛﯚﯕﻠﻰ ﺋﺎلا ﺑﻮﻟﺴﺎ، ﺋﻮﻗﯘﻏﯘﭼﯩﻨﯩﯔ كەلگۈسى ﺧﯩﺮەﻟﯩﺸﯩﺪۇ؛ دوﺧﺘﯘرﻧﯩﯔ ﻛﯚﯕﻠﻰ ﺋﺎلا ﺑﻮﻟﺴﺎ، ﺑﯩﻤﺎرﻏﺎ ﻗﺎزا؛ ﺑﺎﻟﯩﻨﯩﯔ ﻧﯩﻴﯩﺘﻰ ﺋﺎلا ﺑﻮﻟﺴﺎ، ﺋﺎﺗﺎ - ﺋﺎﻧﯩﻐﺎ ﺟﺎزا.... ﺷﯘﯕﺎ «ﮬﻪر ﻛﯩﻤﻨﯩﯔ ﻧﯩﻴﯩﺘﻰ ﺋﯚزﯨﮕﻪ»، «ﻧﯩﻴﻪت ﮬﻪﻣﻤﯩﺪﯨﻦ ﺋﻪلا» دﯦﮕﻪن ﮔﻪﭘﻠﻪر ﺷﯘﻧﯩﯔ ﺋﯜﭼﯜن ﺋﯧﻴﺘﯩﻠﻐﺎﻧﺪۇر، «ﻧﯩﻴﯩﺘﻰ ﻳﺎﻣﺎﻧﻨﯩﯔ ﻗﺎزﯨﻨﻰ ﺗﯚﺷﯜك» دﯦﮕﻪن ﺗﻪﻣﺴﯩﻞ ﺑﯩﺮ ﺋﯩﺒﺮەت! ﻧﯩﻴﻪت ﺋﺎق ﺑﻮﻟﻐﺎﻧﺪﯨلا دﯨﻞ ﭘﺎك ﺑﻮﻟﯩﺪۇ، دﯨﻞ ﭘﺎك ﺑﻮﻟﻐﺎﻧﺪا  ﺋﻪﻗﯩﺪﯨﻤﯩﺰ ﻣﯘﺳﺘﻪﮬﻜﻪم ﺑﻮﻟﯩﺪۇ، ﺋﯩﺸﻠﯩﺮﯨﻤﯩﺰ روﻧﺎق ﺗﯧﭙﯩﭗ ﺑﻪرﯨﻜﻪت ﻳﺎﻏﯩﺪۇ!

2021-يىلى يانۋار، خوتەن-نىيە.

مەنبە: چايزار سالونى